
Doa Awal Muharram 

Amalan ini telah diajar oleh Nabi Khidir %£■ kepada Imam Ghazali &>, sepertimana yang tersebut di 
dalam kitab Safinah al-Zaman, karangan Al-Allamah Sayyid Ahmad Zaini Dahlan 4*. 

“Segala puji bagi Allah Tuhan sekalian alam. Ya Allah! Sesungguhnya aku memohon kepada Mu. denganMu, agar Engkau 
melimpahkan rahmat dan kesejahteraan ke atas penghulu kami Muhammad, sekalian para Nabi dan Rasul, serta keluarga dan 
sahabat-sahabat mereka sekalian, aku juga memohon agar Engkau mengampunkan dosaku yang telah lalu dan memeliharaku 
pada baki usiaku, wahai Tuhan Yang Maha Pengasih dari segala yang mengasihani. Ya Allah! Ini ialah tahun baru yang telah 
menjelang, tetapi aku masih belum melakukan pada permulaannya sebarang amalan yang akan mendekatkan diriku 
kepadaMu melainkan yang ada hanyalah kerendahan hatiku kepadaMu, maka aku memohon kepadaMu agar Engkau 
mentaufiqkan aku dengan perkara yang Engkau redhai terhadapku daripada melakukan ketaatan kepadaMu, dan lazimkanlah 
aku dengan ikhlasan dalam melakukan ibadah kepadaMu semata-mata mengharapkan keredhaanMu yang mulia, aku juga 
memohon kepadaMu kesempurnaan ibadah yang aku lakukan dengan kumiaan dan rahmatMu. Ya Allah! Sesungguhnya aku 
memohon kepadaMu kebaikan tahun yang telah menjelang ini; kumiaan, kemudahan, keamanan dan keselamatannya. Dan 
aku berlindung denganMu daripada kejahatan, halangan, kesukaran, ketakutan dan kerosakannya. Dan aku suka memohon 
kepadaMu agar Engkau memelihara ke atasku pada tahun ini agamaku yang menjaga umsanku dan duniaku yang di 
dalamnya terdapat kehidupanku, dan taufiqkanlah aku pada tahun ini kepada perkara yang mengundang keredhaanMu 
terhadapku di tempat kembaliku, wahai Tuhan Yang Maha Mulia sekalian makhluk yang mulia! Wahai Tuhan Yang Maha 
Pengasih dari segala yang mengasihani. Semoga Allah melimpahkan rahmat dan kesejahteraan ke atas penghulu kami 
Muhammad dan ke atas keluarga serta sahabat-sahabat Baginda. Dan ucapan mereka di dalam syurga itu ialah: Maha Suci 
Engkau dari segala kekurangan, ya Allah! Dan ucapan penghormatan mereka padanya ialah: Selamat Sejahtera! Dan akhir 
doa mereka ialah segala: segala puji dipersembahkan kepada Allah yang memelihara dan mentadbir sekalian alam.” 

Saya Al-Faqir Al-Haqir ila Rahmatillah Ta’ala Muhamad Rauf Bin Minliat menerima sanad doa ini daripada Guru 
yang kasih Asy-Sveikh Muhammad Fuad Bin Kamaludin Al-Maliki. daripada Sayyid Muhammad ibn 'Alaw i Al-Hasani, 
daripada Syeikh Soleh Al-Ja’fari. daripada Sayyid Ahmad Al-Syarif Al-Mujahid, daripada Sayyid Ahmad Al-Rifa’i, daripada 
Sayyid Muhammad Ah Al-Sanusi, daripada Sayyid Ahmad ibn Idris Al-Hasani, daripada Sayyid Abu Al-Mawahib Al-Tazi, 
daripada Abu Al-Asrar Hasan Al-'Ujaimi, daripada Al-Syam Muhammad ibn Al-'Ala* Al-Babili, daripada Al-Amin 
Muhammad Al-Najjar, daripada Jalaluddin Al-Mulaqqin, daripada Ishaq Al-Tannukhi, daripada Sulaiman ibn Hamzah, 
daripada Umar ibn Karam, daripada Abdul Khaliq, daripada Abu Hamid Muhammad ibn Muhammad Al-Ghazali A. 

Dinukil Dari Kitab Amalan Awal Muharram dan Hari Asvura, oleh Asy-Syeikh Muhammad Fuad Bin Kamaludin Al- 
Maliki. 

